అటు అమెరికా అధ్యక్ష ఎన్నికలు  
     ఇటు కరెన్సీనోట్ల చెలామణి రద్దు
ముంబై, నవంబరు12: దేశీయ స్టాక్‌ మార్కెట్లలో గడచిన వారం ప్రధా నంగా రెండు అంశాలతో భారీ పతనం చవిచూసా యి. అమెరికా అధ్యక్ష ఎన్నికల్లో అనూహ్యంగా రిపబ్లికన్‌ అభ్యర్ధి డొనాల్డ్‌ ట్రంప్‌ఆధిక్యం లోనికి దూసుకురావడంతోపాటు 45వ అధ్యక్షునిగా ఎన్ని కవడం ఒక అంశం అయితే ప్రధాని నరేంద్రమోడీ ప్రభుత్వం రూ.500, రూ.100 నోట్ల చెలామణిని రద్దుచేస్తున్నట్లు ప్రకటించడం మరొక అంశం. ఈ హటాత్పరిణామాలకు అటు ట్రేడర్లు, ఇటు ఇన్వె స్టర్లు సైతం ఆశ్చర్యపోయారు. అధ్యక్ష ఎన్నికల్లో డెమొక్రటిక్‌ అభ్యర్ధి హిల్లరీక్లింటన్‌ గెలుపునే సర్వే లన్నీ అంచనావేయడంతో ఒక్కసారిగా సెంటిమెంట్‌కు షాక్‌ ఇచ్చినట్లయింది. మరోపక్క ఉన్నట్లుండి పెద్దనోట్లన్నీ చెల్లకుండా పోవడంతోట్రేడర్లకు సైతం దిక్కుతోచలేదంటూ విశ్లేషకులు చెపుతు న్నారు.
దీనివల్ల వారం మొత్తం దేశీయ స్టాక్‌ మార్కెట్లు భారీ పతనాలవైపే పరుగులు తీసాయి. బిఎస్‌ఇసెన్సెక్స్‌ 27వేల పాయింట్ల స్థాయిని కోల్పోయిం ది. ఎన్‌ఎస్‌ఇ ప్రధాన సూచి నిప్టీ50 సూచీ కూడా సాంకేతికంగా 8300 స్థాయి దిగువకు చేరింది. వారం మొత్తంగా సెన్సెక్స్‌ 455 పాయింట్లు పతనం అయి 26,819వద్ద ముగిసిం ది. నిప్టీ కూడా 137 పాయింట్లు దిగజారి 8296 వద్ద స్థిరపడింది. భారత్‌-చైనాలు ఉద్యోగాలు కొల్ల గొడుతున్నాయని వీసాలను తగ్గించాలని గతంలో ట్రంప్‌ వ్యాఖ్యానించిన కారణంగా గత వారం ఇన్వె స్టర్లలో ఆందోళనలు ఊపందుకున్నాయి. దీనితో దాదాపు అన్నిరంగాలు అమ్మకాల వత్తిడితో నీర సించాయి. ఇక బ్లూచిప్‌ కంపెనీల్లో మారుతి, టిసిఎస్‌లు అత్యధికంగా పదిశాతం పడిపోయాయి. ఎంఅండ్‌ఎం, హీరోమోటో 9శాతం, హెచ్‌డిఎఫ్‌సి 8శాతం,ఇన్ఫోసిస్‌ ఐదుశాతం చొప్పున పతనం అయ్యాయి. అయితే ప్రభుత్వరంగదిగ్గజం స్టేట్‌ బ్యాంకు 12శాతం పెరిగింది.
ఈ బాటలోనే రెడ్డిస్‌ ల్యాబ్స్‌, సన్‌ఫార్మా,టాటాస్టీల్‌ ఆరుశాతం చొప్పున పుంజుకోగా, పవర్‌గ్రిడ్‌ యాక్సిస్‌బ్యాంకులు ఐదు శాతం చొప్పున బలపడ్డాయి. ఇవికాకుండా పెద్ద నోట్ల రద్దుప్రభావంతో రియాల్టీ, జ్యుయెలరీ స్టాక్స్‌ భారీ అమ్మకాలు చోటు చేసుకున్నాయి. మార్కె ట్లలో చిన్నషేర్లలో కూడా అమ్మకాలు ఊపం దుకోవడంతో బిఎస్‌ఇలో మిడ్‌, స్మాల్‌క్యాప్‌ సూచీలు మూడుశాతం చొప్పున పతనం అయ్యా యి. గత వారంలోనూ అమ్మకాలకే కట్టుబడ్డ ఎఫ్‌ఐఐలు శుక్రవారం దేశీయ స్టాక్‌ మార్కెట్లలో మరోసారి అమ్మకాల ఒత్తిడిని ఎదుర్కొన్నాయి. నగదు విభాగంలోనే 1493 కోట్ల పెట్టుబడులను ఇన్వెస్టర్లు వెనక్కి తీసుకున్నారు. దేశీయఫండ్స్‌ రూ.65 కోట్లనే పెట్టుబడులు పెట్టాయి.